Kolekcija pogledanih filmova

Ispitni zadatak iz kursa Android App Development  
(AAD10)

Potrebno je implementirati Android aplikaciju za privatnu kolekciju filmova, koje je korisnik pogledao. Korisnik može da doda, izmeni ili obriše postojeći film iz svoje kolekcije.

Korisnik može da doda samo filmove koji su dostupni preko OMDB Api-ja (<http://www.omdbapi.com/>).

Aplikaciju je potrebno implementirati sa pet ekrana: Splash screen, Pretraga filmova, Pregled svih pogledanih filmova, Detalji pogledanog filma i Podešavanja. Ekrani *Pretraga Filmova, Pregled svih pregledanih filmova, Detalji pogledanog filma* i *Podešavanja* sadrže navigacionu fioku (Navigation drawer). Navigation drawer treba da sadrži listu koja sadrži sledeće elemente: *Moji filmovi, Pretraga, Podešavanja, Obriši sve*.

*Splash screen* se prikazuje prilikom pokretanja aplikacije i sadrži sliku po izboru na sredini ekrana i ispod slike ime i prezime autora aplikacije. Splash screen se prikazuje 3 sekunde (3000 ms) (pogledaj ekran Podešavanja), nakon čega aplikacija prikazuje ekran *Pregled svih pogledanih filmova*.

*Pregled svih pogledanih filmova* sadrži listu svih pogledanih filmova (ListView ili RecycerView) svaki pojedinačni element liste mora da sadrži sliku filma u levom delu, ime filma u desnom (**podebljano ili bold-ovano**) i ispod imena filma prikazati godinu nastanka filma. Na *Pregled svih pogledanih filmova* se može doći i odabirom *Moji filmovi* u Navigation drawer-u. Klikom na bilo koji element liste prikazuje se ekran *Detalji pregledanog filma*, za odabrani film.

*Pretraga filmova* ekran sadrži polje u koje korisnik unosi tekst pretrage i dugme pretraga. Rezultati pretrage se prikazuju na istom ekranu. Pretrga se vrši pozivanjem web service-a (OMDB Api). Rezultat pretrage treba da sadrži sliku, naslov filma, godinu nastanka. Klikom na bilo koji rezultat prikazuju se *Detalji pregledanog filma* i prikazuje se Toast “[*Ime filma*] *uspešno dodat*” i notifikacija sa istim tekstom (pogledaj ekran Podešavanja), pritom se informacije o filmu snimaju u lokalnu SQLite bazu podataka (koristeći ORMLite wrapper).

*Detalji pregledanog filma* ekran sadrži naslov (title), godina nastanka (year), trajanje (runtime), žanr (genre), plot (plot), poster (poster), jezik (language) i nagrade (awards). Pored navedenih podataka ekran treba da sadrži i ocenu korisnika (RatingBar od 1 do 10 u koracima od po 0.5) i datum gledanja filma. Inicijalno prilikom dodavanja filma ocena korisnika je 1 i datum gledanja filma je današnji datum. Korisnik može da izmeni samo ova dva polja datum se menja preko (DatePicker dijaloga). Prilikom svake izmene ocene ili datuma gledanja potrebno je osvežiti (izmeniti) postojeći zapis u SQLite bazi podataka. U ovom ekranu potrebno je prikazati i toolbar sa jednom opcijom – *Obriši* (uz odgovarajuću ikonicu). Odabirom ove opcije briše se zapis iz baze za odabrani film i korisnik se vraća na ekran *Pregled svih pogledanih filmova.*

*Podešavanja* ekran sadrži sledeće opcije: prikaz Splash screen-a (da li je omogućen ili onemogućen - boolean) ukoliko je omogućen, splash screen se prikazuje, ukoliko je onemogućen splash screen se ne prikazuje. Vreme prikaza Splash screen-a u sekundama, ovo podešenje zavisi od prethodnog (onemogućeno je, ukoliko je je prikaz Splash screen-a onemogućen). Prikaz obaveštenja kao Toast (boolean) i prikaz obaveštenja u notifikacionoj liniji (boolean). Za čuvanje podešavanja aplikacije koristiti SharedPreferences. U ekran podešavanja se ulazi odabirom *Podešavanja* u Navigation drawer-u.

Ukoliko korisnik odabere *Obriši sve* opciju iz Navigation Drawer-a, potrebno je prikazati dijalog sa porukom *Da li ste sigurni da želite da obrišete vašu kolekciju filmova?* Dijalog ima dva dugmeta: *Da* i *Odustani*. Ukoliko korisnik odabere opciju *Da* obrisati sve zapise iz baze uz obaveštenje kao Toast i/ili kao obaštenje u notifikacionoj liniji (u zavisnosti od podešavanja): *Kolekcija filmova je uspešno obrisana*.

**Napomena:**  
Svi ekrani mogu biti implementirani ili kao aktivnosti ili kao fragmenti, po izboru autora aplikacije.   
Nakom implementacije svakog od elemenata aplikacije izvršiti add, commit i push operacije u Git sistemu za upravaljanje verzijama.