**Projekcija filmova**

Ispitni zadatak iz kursa Android App Development

Implementirati Android aplikaciju za formiranje jednodnevnog repertoara filmova koje korisnik ima na raspolaganju da pogleda. Aplikacija omogućava dodavanje, brisanje pregled projekcija.

Za pretragu potencijalnih filmova koji mogu da budu sastavni deo repertoara iskoristiti OMDBApi (<http://www.omdbapi.com/>).

Aplikaciju implementirati ili sa četiri aktivnosti (jedna aktivnost prikazuje podatke pretrage, druga aktivnost prikazuje repertoar filmova za pregled, treća aktivnost je pozdravni ekran (SplashScreen) odnosno uvodna aktivnost koja se prikazuje 5s (5000ms) nakon čega korisnik biva prebačen na prvu aktivnost), četvrta aktivnost je aktivnost u kojoj korisnik može da vidi detalje o filmu ali i da izabere vreme prikazivanja i cenu karte, ili sa jednom aktivnosti i četiri fragmenta (jedan fragment prikazuje rezultate pretrage, drugi fragment prikazuje repertoar filmova za pregled, treći fragment pozdravni fragment (SplashScreen) odnosno uvodni fragment koji se prikazuje 5s (5000ms) nakon čega korisnik biva prebačen na prvi fragment), četvrti fragment je fragment u kojoj korisnik može da vidi detalje o filmu ali i da izabere vreme prikazivanja i cenu karte.

Pozdravni ekran odnosno SplashScreen treba da prikaže sliku po izboru na sredini ekrana, a ispod slike treba da se nađe ime i prezime autora aplikacije.

Ekran koji treba da prikaže rezultate pretrage, treba da sadrži polje u koje korisnik treba da unese ime filma i dugme *pretraga*, na čiji klik se započinje proces pretrage. Kada se pretraga završi, na istom ekranu prikazati rezultate pretrage. Svaki rezultate pretrage treba da prikaže sliku filma, naslov filma i godinu nastanka. Klikom na bilo koji rezultate pretrage otvara se ekran sa detaljima o tom filmu ali i mogućnost unosa vremena projekcije i cene karte. Ekran sadrži Toolbar sa imenom aplikacije koji ima dva dugmeta: *repertoar* i *podešenja*. Klikom na dugme *repertoar*, korisnik prelazi na ekran koji prikazuje listu filmova koji su na raspolaganju. Klikom na *podešenja*, korisnik prelazi na ekran za podešenja aplikacije.

Ekran koji prikazuje detalje o filmu treba da prikaže sledeće informacije: naslov (title), godina nastanka (year), trajanje (runtime), žanr (genre), plot (plot), poster (poster), jezik (language) u rasporedu kako autor želi, ali treba da pruži mogućnost izbora satnice projekcije (TimePicker) i cene projekcije. Ekran sadrži Toolbar sa imenom aplikacije koji ima jedno dugme *dodaj*. Klikom na ovo dugme, film se dodaje na repertoar i informacija o uspešnosti akcije se prikazuje kao *Toast* poruka ili kao poruka u Notifikacionoj liniji. Poruka treba da sadrži formatiran tekst u obliku “*[naziv filma]* *je uspešno dodat na repertoar”* (npr. *October sky je uspešno dodat na repertoar*). Informacije o filmu za pogledati sačuvati u bazu podataka koja se nalazi na mobilnom uređaju zajedno sa informacijama o ceni karte i satnici prikazivanja filma.

Ekran koji prikazuje korisniku repertoar, treba da prikaže listu filmova, gde svaki element liste treba da prikaže sliku filma, naslov filma koji je **podebljan**, cenu karte i vreme projekcije filma koji ima *italic* stil. Klikom na pojedinačan element u listi korisnik dobija poruku da je uspešno rezervisao kartu za taj film u definisano vreme kao *Toast* poruka ili kao poruka u Notifikacionoj liniji. Poruka treba da sadrži formatiran tekst u obliku “*Projekcija* u *[vreme projekcije]* *za [naziv filma] je uspešno rezervisana"* (npr. Projekcija u 18:00 za October sky je uspešno rezervisana). Ekran treba da sadrži Toolbar sa imenom aplikacije i jednim dugmetom *obriši* čime se briše kompletan sadržaj repertoara.

Ekran za podešenja aplikacije sadrži stavku - *pozdarvni ekran*. Ako je ova opcija aktivna, prilikom starta aplikacije korisniku se prikazuje pozdravni ekran (SplashScreen). U protivnom korisnik odmah biva prebačen na ekran na kom se radi pretraga filmova. Ekran takođe treba da sadrži opciju - *prikaz poruka kao Toast poruka ili poruku kroz notifikacionu liniju* (ove dve opcije su međusobno isključive što znači ako je aktivna jedna ne može biti aktivna druga i obratno).

Podatke o filmovima koje korisnik želi da pogleda čuvati u SQLight bazi podataka koristeći ORMLight wrapper. Za čuvanje podešavanja aplikacije koristeti SharedPreferences.

**Napomena:**

Nakon implementacije svakog elementa aplikacije izvršiti add, commit i push operacije u Git sistemu za upravljanje verzijama. Svako dugme koje se nalazi u toolbar-u treba da sadrži ikonicu po izboru autora.