**Агенција за некретнине**

Имплементирати Андроид апликацију за агенцију за некретнине која омогућава додавање, преглед, измену и брисање некретнина.

Свака некретнина описана је са идентификатором, називом, описом, једном или више слика, адресом, бројем телефона, квадратуром, бројем соба и ценом.

Апликацију имплементирати или са три активности (једна активност приказује основне податке о свим некретнинама, друга активност приказује све податке о једној некретнини, а трећа активност приказује подешавања апликације) или са једном активности и три фрагмента (један фрагмент приказује основне податке о свим некретнимама, други фрагмент приказује све податке о једној некретнини, а трећи фрагмент приказује подешавања апликације).

Сваки екран треба да садржи Navigation Drawer у коме се налазe ставкe Све некретнине и Подешавања.

Екран који приказује основне податке о свим некретнинама у Toolbar-у садржи дугме за додавање некретнине. Притиском на дугме за додавање некретнине отвара се екран у којем се уносе подаци о некретнини и потврђује или одустаје од додавања некретнине. Притиском на некретнину у листи некретнина отвара се екран који приказује све податке о тој некретнини.

Екран који приказује све податке о једној некретнини у Toolbar-у садржи дугме за измену некретнине и дугме за брисање некретнине. Притиском на дугме за измену некретнине отвара се екран у којем се уносе подаци о некретнини и потврђује или одустаје од измене некретнине. Притиском на дугме за брисање некретнине отвара се дијалог за потврду или одустајање од брисања некретнине. Некретнина се брише после потврде брисања. Притиском на слику приказује се слика у стварној величини. Притиском на број телефона стартује се Phone апликација којој се прослеђује тај број телефона. Притиском на дугме за заказивање разгледања некретнине симулира за заказивање разгледања некретнине приказом Notification обавештења ако је приказ Notification обавештења укључен.

Екран за подешавање апликације садржи подешавање приказа Toast (Snackbar) порука и подешавање приказа Notification обавештења.

Повратна информација о додавању, измени и брисању некретнине приказује се у Toast (Snackbar) поруци ако је приказ Toast (Snackbar) порука укључен.

Податке о некретнинама чувати у SQLight бази података користећи ORMLight wrapper. У бази података чувати путање до слика, а слике чувати у екстерном складишту података. За чување подешавања апликације користети SharedPreferences.

Напомена:

Након имплементације сваког елемента апликације извршити add, commit и push операције у Git систему за управљање верзијама.